ประจำเดือนมาล่าสุด2ธันวาคมค่ะ ปกติเคลื่อนอยู่แล้ว แต่วันที่มีอะไรกับแฟนในแอพบอกว่าหนูไข่ตกค่ะ แล้วจนวันนี้27มกราคมก็ยังไม่มาค่ะ แบบนี้โอกาสท้องสูงไหมคะ หนูมีอะไรกับแฟนครั้งสุดท้ายวันที่ 20และ27ธันวาคมค่ะ ปล่อยนอกค่ะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ถือว่ามีประสิทธิภาพต่ำ โอกาสในการตั้งครรภ์มีได้มาก ดังนั้น หากประจำเดือนล่าสุดมาวันที่ 2 ธ.ค. แล้วในตอนนี้ยังไม่มา แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหากตรวจไม่พบการตั้งครรภ์ และหลังจากนี้ จะมีเพศสัมพันธ์บ่อยๆ อีก ก็ควรใช้วิธีคุมกำเนิดที่มีประสิทธิภาพสูงกว่าวิธีการหลั่งนอก เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น